News Update: นายกฯ อินเดีย ถูกแฮกทวิตเตอร์ โพสต์ลวงแจก 500 BTC ให้ประชาชน คาดสาเหตุจากการเตรียมแบนคริปโทฯ - FINNOMENA
ทวิตเตอร์ของ นเรนทรา โมดี นายกฯ อินเดีย ที่มีผู้ติดตามกว่า 73.4 ล้านคน ถูกแฮกในช่วงเวลาสั้นๆ พร้อมประกาศแจก Bitcoin แก่ประชาชน
13 ธ.ค. 2564

เมื่อวานนี้ (12 ธ.ค.) ทวิตเตอร์ของ นเรนทรา โมดี นายกฯ อินเดีย ที่มีผู้ติดตามกว่า 73.4 ล้านคน ถูกแฮกในช่วงเวลาสั้นๆ พร้อมประกาศแจก Bitcoin แก่ประชาชน
แม้จะสามารถกู้คืนบัญชีได้อย่างรวดเร็ว แต่แฮกเกอร์มีเวลามากพอที่จะทวีตข้อมูลเท็จว่า Bitcoin ถูกกฎหมายในอินเดีย และรัฐบาลเตรียมแจกเงินสกุลดิจิทัล 500 BTC แก่ประชาชนทุกคน โดยมีการแนบลิงก์ให้กดลงทะเบียนด้วย
หลังจากนั้นไม่นาน ทวิตเตอร์ของสำนักนายกฯ อินเดียระบุว่า ปัญหาดังกล่าวได้ถูกส่งต่อไปยังทวิตเตอร์ และได้รับการแก้ไขเรียบร้อยแล้ว โดยข้อความที่ถูกแชร์ในช่วงเวลาที่ทวิตเตอร์ถูกแฮกจะต้องถูกเพิกเฉย
สาเหตุของการแฮกน่าจะเกิดขึ้นเพราะรัฐบาลอินเดียกำลังพิจารณาควบคุมคริปโทฯ ซึ่งมีเจ้าหน้าที่รัฐฯ บางคนเรียกร้องให้มีการแบนคริปโทฯ ทั้งหมด อย่างไรก็ตาม การกระทำของแฮกเกอร์ไม่ใช่วิธีที่ดีในการได้รับความเห็นใจ
ในวันศุกร์ที่ผ่านมา (10 ธ.ค.) นายกฯ โมดี กล่าวในการประชุม Virtual Summit ว่า เทคโนโลยีอย่างคริปโทฯ ควรใช้เพื่อเพิ่มอำนาจ และไม่บ่อนทำลายประชาธิปไตย
เมื่อประมาณ 1 ปีที่แล้ว ทวิตเตอร์กองทุนบรรเทาทุกข์ของนายกฯ อินเดียถูกแฮก และมีการโพสต์ขอบริจาคเงินเพื่อช่วยบรรเทาทุกข์จากโควิดไปยังบัญชีของแฮกเกอร์
อ้างอิง:
https://www.coindesk.com/business/2021/12/12/india-prime-minister-suffers-another-twitter-hack-fake-tweet-sent-promising-bitcoin-to-all-indians/ 
 https://edition.cnn.com/2021/12/12/india/modi-twitter-hack-intl/index.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Crypto
News Update
นเรนทรา โมดี
อินเดีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA